ಅಪರ್ಣಾ ವಸ್ತಾರೆ

ಅಪರ್ಣಾ ವಸ್ತಾರೆ, ಅಪರ್ಣಾ (೧೯೬೬ - ೧೧ ಜುಲೈ ೨೦೨೪) ಪಂಡ್ದ್ ಪುದರ್ ಪೋಯಿನ ಭಾರತೀಯ ನಟಿ, ಟೆಲಿವಿಷನ್ ನಿರೂಪಕಿ ಬುಕ್ಕೊ ರೇಡಿಯೋ ಜಾಕಿ. ಕನ್ನಡ ಟೆಲಿವಿಷನ್‌ಡ್ ಜನಪ್ರಿಯ ಆಯಿನ ಮೇರ್ 1990 ದಶಕೊಡು ಡಿಡಿ ಚಂದನಾಡ್ ಪ್ರಸಾರ ಆಯಿನ ಬೇತೆ ಬೇತೆ ಕಾರ್ಯಕ್ರಮೊಲೆಡ್ ನಿರೂಪಕಿ ಆದ್ ಕೆಲಸ ಮಲ್ತಿನ ಕಾರಣೊಗು ಪುದರ್ ಪಡೆಯೆರ್. ೧೯೮೪ಟ್ಟ್ ಪುಟ್ಟಣ್ಣ ಕಣಗಾಲೆರೆನ ಕಡೇತ ಚಿತ್ರ ಮಸಣದ ಹೂವು ಉಂದೆಟ್ಟ್ ತನ್ನ ನಟನೆ  ಸುರು ಮಲ್ತೆರ್. ೨೦೧೫ ಬುಕ್ಕೊ ೨೦೨೧ ನಡುಟು, ಮಜಾ ಟಾಕೀಸ್ ಪನ್ಪಿನ ಹಾಸ್ಯ ಕಾರ್ಯಕ್ರಮೊಡು ವರಲಕ್ಷ್ಮಿ ಪಾತ್ರೊನ್ ಮಲ್ತೆರ್.
ವೈಯಕ್ತಿಕ ಜೀವನ
ಅಪರ್ಣನ ಅಮ್ಮೆರ್  ಕನ್ನಡಪ್ರಭಾ ಪತ್ರಿಕೆದ ಪೂರಕ ಸಂಪಾದಕೆರಾದಿತ್ತಿನ ಕೆ.ಎಸ್.ನಾರಾಯಣಸ್ವಾಮಿ. ಮೇರ್ ೨೦೦೫ ಟ್ಟ್ ವಾಸ್ತುಶಿಲ್ಪಿ ಬುಕ್ಕೊ ಕವಿ ನಾಗರಾಜ ವಸ್ತಾರೆನ್ ತನ್ನ ಜೀವನ ಸಂಗಾತಿಯಾದ್ ಸ್ವೀಕಾರ ಮಲ್ತೆರ್.

ಕೆಲಸ
ಪುಟ್ಟಣ್ಣ ಕಣಗಾಲ್ ನ ೧೯೮೪ಡ್ ಬತ್ತಿನ ಮಸಣದ ಹೂವು ಚಲನಚಿತ್ರೊಡು ನಟನೆ ಸುರು ಮಲ್ತೆರ್. ಇಂದೆಟ್ ಆರ್ ನಟೆ ಅಂಬರೀಶ್ ಬುಕ್ಕೊ ನಟಿ ಜಯಂತಿನಕುಲೆ ಒಟ್ಟಿಗೆ ನಟನೆ ಮಲ್ತೆರ್. ೧೯೯೩ಡ್ ಅಖಿಲ ಭಾರತ ಬಾನುಲಿ ಕೇಂದ್ರೊಡು ರೇಡಿಯೋ ಜಾಕಿ (ಆರ್.ಜೆ) ಆದ್ ಬೇಲೆ ಸುರು ಮಲ್ತೆರ್ ಬುಕ್ಕೊ ಅಯಿತ ಎಐಆರ್ ಎಫ್ಎಂ ರೇನ್ಬೋ ಕಾರ್ಯಕ್ರಮೊಡು ಸುರುತ ನಿರೂಪಕೆರ್ ಆದ್ ಬೇಲೆ ಮಲ್ತೆರ್. ಕನ್ನಡ ದೂರದರ್ಶನೊಡು ಒರಿ ನಿರೂಪಕೆ ಆದ್ ಅರೆನ ವೃತ್ತಿಜೀವನ ೧೯೯೦ಡ್ ಡಿಡಿ ಚಂದನಾದೊಟ್ಟುಗು ಸುರು ಆಂಡ್. ೨೦೦೦ ಮುಟ್ಟ ಅಯಿತ ಬಹುತೇಕ ನಿರ್ಮಾಣೊಲೆಡ್ ಆರ್ ಭಾಗವಾದ್ ಇತ್ತೆರ್. ೧೯೯೮ಡ್, ದೀಪಾವಳಿ ಆಚರಣೆದ ಭಾಗವಾದ್, ಎಂಟು ಗಂಟೆ ಸತತವಾದ್ ಪ್ರದರ್ಶನ ಕೊರ್ದು ದಾಖಲೆ ಮಲ್ತೆರ್ .
ಅಪರ್ಣ ಮೂಡಲ ಮನೆ ಬುಕ್ಕೊ ಮುಕ್ತಾ ಇಂಚಿನ ಟೆಲಿವಿಷನ್ ಧಾರಾವಾಹಿಲೆಡ್ ನಟಿಯಾದ್ ಬೇಲೆ ಮಲ್ತೆರ್. ೨೦೧೩ಟ್ಟ್, ಈಟಿವಿ ಕನ್ನಡ ಚಾನೆಲ್‌ಡ್ ಪ್ರಸಾರ ಆಯಿನ ಕನ್ನಡ ರಿಯಾಲಿಟಿ ಟೆಲಿವಿಷನ್ ಶೋ ಬಿಗ್ ಬಾಸ್ ದ ಸುರುತ ಸೀಸನ್ ಡ್ ಸ್ಪರ್ಧಿಯಾದ್ ಪಾಲ್ ಪಡೆಯೆರ್.
೨೦೧೫ಡ್ದ್ ಬುಕ್ಕೊ, ಕಾಮಿಡಿ ಟೆಲಿವಿಷನ್ ಶೋ ಮಜಾ ಟಾಕೀಸ್‌ಡ್ ಬರಾಕ್ ಒಬಾಮ ಬುಕ್ಕೊ ಸಲ್ಮಾನ್ ಖಾನ್ ನಂಚಿನ ಸೆಲೆಬ್ರಿಟಿಲೆನ ಸ್ನೇಹಿತೆರಾದ್ ಉಪ್ಪುನ ವರಲಕ್ಷ್ಮಿ ಪಾತ್ರೊಡು ನಟನೆ ಮಲ್ತೆರ್ .
೨೦೧೧ಡ್, ಅಪರ್ಣಾ ಬೆಂಗಳೂರು ಮೆಟ್ರೊಡ್ ಪ್ರಯಾಣಿಕೆರೆಗ್ ಬೋರ್ಡಿಂಗ್ ಬುಕ್ಕೊ ಲ್ಯಾಂಡಿಂಗ್‌ಗ್  ಆಡಿಯೋ ಪ್ರಕಟಣೆಲೆಗ್ ಧ್ವನಿ ಆಯೆರ್. ಸುಮಾರ್ 20 ವರ್ಸ ಸಿನಿಮಾಡ್ದ್ ದೂರ ಇತ್ತಿನ ಅಪರ್ಣಾ, ೨೦೨೪ಡ್ ಬಿಡುಗಡೆ ಆಯಿನ ಗ್ರೇ ಗೇಮ್ಸ್ ಸಿನಿಮಾಡ್ದ್ ಕುಡ ಚಲನಚಿತ್ರ ರಂಗೊಗ್ ವಾಪಸ್ ಬತ್ತೆರ್. ಗಂಗಾಧರ್ ಸಲೀಮತ್ ನಿರ್ದೇಶನ ಮಲ್ತಿನ ಸೈಬರ್ ಕ್ರೈಮ್ ಥ್ರಿಲ್ಲರ್ ಗ್ರೇ ಗೇಮ್ಸ್ ಡ್, ಆರ್ ಆನ್ ಲೈನ್ ಗೇಮಿಂಗ್ ಗ್ ಅಡಿಕ್ಟ್ ಆಯಿನ ಒರಿ ಬಾಲೆದ ಅಪ್ಪೆ ಆದ್ ನಟನೆ ಮಲ್ತೆರ್ .

ಮರಣ   
ಜುಲೈ ೧೧, ೨೦೨೪ಟ್, ಅಪರ್ಣಾ ವಸ್ತಾರೆ ಶ್ವಾಸಕೋಶದ ಕ್ಯಾನ್ಸರ್‌ದ ತೊಂದರೆಡ್ದ್ ತೀರ್ ಪೋಯೆರ್ .

ಸಿನಿಮಾಲೆನ ಪಟ್ಟಿ
ಟೆಲಿವಿಷನ್
ವರ್ಷಶೀರ್ಷಿಕೆಪಾತ್ರ2003–2004ಮೂಡಲ ಮನೆಸುಕನ್ಯSrinath, Shruthi (22 May 2016). 2005ಈ ಫ಼್ಯಾಮಿಲಿಆತಿಥೇಯ2008–2010ಮುಕ್ತ2013ಬಿಗ್ ಬಾಸ್ ಕನ್ನಡ (ಸೀಸನ್ 1)ಸ್ವತಃ2015–2017ಮಜಾ ಟಾಕೀಸ್ವರಲಕ್ಷ್ಮಿ2018–2021ಮಜಾ ಟಾಕೀಸ್ ಸೂಪರ್ ಸೀಸನ್2019–2020ಇವಳು ಸುಜಾತಾದುರ್ಗಾ2021ನನ್ನರಸಿ ರಾಧೆಜಾನಕಿ (ಅತಿಥಿ ಪಾತ್ರ) 2021–2024ಯಡಿಯೂರು ಶ್ರೀ ಸಿದ್ಧಲಿಂಗೇಶ್ವರಪಾರ್ವತಿ 

ಚಿತ್ರೊಲು
 ಮಸಣದ ಹೂವು (೧೯೮೫)
 ಸಂಗ್ರಾಮ (೧೯೮೭)
 ನಮ್ಮೂರ ರಾಜ (೧೯೮೮)
 ಸಾಹಸ ವೀರ (೧೯೮೮)
 ಮಾತೃವಾತ್ಸಲ್ಯ (೧೯೮೮)
 ಒಲವಿನ ಅಸರೆ (೧೯೮೯)* 
 ಇನ್ಸ್ಪೆಕ್ಟರ್ ವಿಕ್ರಮ್ (೧೯೮೯)
 ಒಂದಾಗಿ ಬಾಳು (೧೯೮೯)
 ಡಾಕ್ಟರ್ ಕೃಷ್ಣ (೧೯೮೯)
 ಒಂಟಿ ಸಲಗ (೧೯೮೯)
 ಚಕ್ರವರ್ತಿ (೧೯೯೦)
 ಗ್ರೇ ಗೇಮ್ಸ್ (೨೦೨೪)

ಉಲ್ಲೇಕೊಲು